**WikiLeaks Party** var et politisk parti i Australia. Partiet ble stiftet for å støtte Julian Assange som stilte til valg i Senatet i 2013. Partiet ble formelt stiftet den 2. juni 2013, og ble oppløst 23. juli 2015. Julian Assange er en australsk journalist, dataprogrammer, intetnettaktivist og hacker.

Historie
--------

Julian Assanges planer om å stille til valg for det australske senatet ble kunngjort via WikiLeaks' Twitter-konto i mars 2012. Intensjonen om å skape et politisk parti ved navn WikiLeaks Party ble annonsert av Assange ved slutten av 2012, og Assange sa at partiet ville bli et middel for hans kandidatur for et sete i det australske senatet i 2013-valget. 

I januar 2013 sa Julian Assange: «*The party will combine a small, centralised leadership with maximum grass roots involvement and support. By relying on decentralised Wikipedia-style, user-generated content structures, it will do without apparatchiks. The party will be incorruptible and ideologically united.*»

Nåværende status
----------------

Den 23. mars 2013 sendte WikiLeaks Party en søknad om registrering til den australske valgkommisjon. Partiet har over 1300 betalende medlemmer. Søknaden ble godkjent, og partiet ble registrert som et politisk parti 2. juni 2013. Partiet kunngjorde at de ville ha kandidater til det australske senatet i delstatene New South Wales, Victoria og West Australia.

Medlemmer
---------

WikiLeaks Party består av et nasjonalt råd med 11 medlemmer. Det nasjonale rådet har følgende medlemmer:

* Julian Assange - redaktør, aktivist, utgiver og journalist. Grunnlegger, og redaktør for WikiLeaks
* John Shipton - administrerende direktør i WikiLeaks Party
* Daniel Mathews - matematiker
* Niraj Lal - fysiker ved Australian National University
* Kellie Tranter - advokat, politisk aktivist og tidligere uavhengig kandidat
* Cassie Findlay - digital aktivist og offentlighetsaktivist
* Samantha Castro og Kaz Cochrane - WikiLeaks' australske borgerallianse
* Luke Pearson - utdanningskonsulent og aktivist
* Gail Malone - fredsaktivist
* Omar Todd - medlem av WikiLeaks Party nasjonale råd

Politisk plattform
------------------

John Shipton har uttalt: «*The party stands for what Julian espouses—transparency and accountability in government and of course human rights.*» Assange selv har sagt at partiet vil kombinere «*a small, centralised leadership with maximum grassroots involvement*,» og at paritet vil styrke WikiLeaks' oppgaver i å fremme åpenhet i myndigheter og politikk, og at de vil kjempe mot innblanding i individuelt personvern.[]

Referanser
----------

1. ↑  «Julian Assange wants to start a WikiLeaks party and run for office». The Washington Post. 12. desember 2012. Besøkt 2. juli 2013.
2. ↑  «Julian Assange to run for Senate». ABC NEWS. 19. mars 2012. Besøkt 2. juli 2013.
3. ↑  «Lunch and dinner with Julian Assange, in prison». The Conversation. 17. februar 2013. Besøkt 2. juli 2013.
4. ↑  Philip Dorling (23. april 2013). «Polls positive for WikiLeaks, as party registers». Sydney Morning Herald. Besøkt 3. juli 2013.
5. ↑  «Wikileaks Party registered for election». 2. juli 2013. Besøkt 3. juli 2013.
6. ↑  «Wikileaks founder Julian Assange now a step closer to a Senate run». 13. februar 2013. Besøkt 3. juli 2013.
7. ↑  «Wikileaks founder Julian Assange now a step closer to a Senate run». 13. februar 2013. Besøkt 3. juli 2013.

Eksterne lenker
---------------

* Offisielt nettsted Rediger på Wikidata

* (en) Wikileaks Party – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |